Rikunarita-ORG/Wikinium huggingface dataset:
# สัจนิยมแนวสังคม

ผลงานชิ้นเอก *American Gothic* ของแกรนต์ วูด ในปี 1930 ได้กลายเป็นสัญลักษณ์ของแนวสัจนิยมแนวสังคมที่เป็นที่รู้จักอย่างกว้างขวาง (และมักถูกล้อเลียนบ่อยครั้ง)
**สัจนิยมแนวสังคม** (อังกฤษ: *social realism*) เป็นคำที่ใช้สำหรับผลงานที่สร้างสรรค์ขึ้นโดยจิตรกร ช่างพิมพ์ ช่างภาพ นักเขียน และผู้ผลิตภาพยนตร์ ซึ่งมีจุดมุ่งหมายเพื่อดึงความสนใจไปที่ภาวะทางสังคม การเมืองที่แท้จริงของชนชั้นแรงงาน เพื่อเป็นวิธีการวิพากษ์วิจารณ์โครงสร้างอำนาจที่อยู่เบื้องหลังเงื่อนไขเหล่านี้ แม้ว่าลักษณะเฉพาะของการเคลื่อนไหวนี้จะแตกต่างกันไปในแต่ละประเทศ แต่ส่วนใหญ่มักจะใช้รูปแบบการพรรณนาหรือสัจนิยมเชิงวิจารณ์

บางครั้งคำนี้ใช้ในความหมายที่แคบกว่าสำหรับการเคลื่อนไหวทางศิลปะที่เจริญรุ่งเรืองในสมัยระหว่างสงคราม ซึ่งเป็นการตอบสนองต่อความยากลำบากและปัญหาที่ประชาชนทั่วไปที่ต้องเผชิญหลังจากวิกฤตการณ์ครั้งใหญ่ เพื่อให้ผลงานศิลปะของตนเข้าถึงผู้คนได้มากขึ้น ศิลปินจึงหันมาใช้ภาพที่แสดงถึงความสมจริงของคนทำงานที่ไม่เปิดเผยตัว รวมถึงคนดังในฐานะสัญลักษณ์แห่งความเข้มแข็งที่กล้าหาญในการเผชิญกับความยากลำบาก เป้าหมายของศิลปินคือเกี่ยวกับทางด้านการเมือง เนื่องจากพวกเขาต้องการเปิดเผยสภาพที่เสื่อมโทรมของคนจนและชนชั้นแรงงาน และเรียกร้องให้ระบบรัฐบาลและสังคมที่มีอยู่ต้องรับผิดชอบ

## อ้างอิง
# เมทาคริติก

เมทาคริติก|  |
| ประเภท | วารสารอิเล็กทรอนิกส์ด้านคำวิจารณ์ |
| เจ้าของ | CBS Interactive (CBS Corporation) |
| ยูอาร์แอล | Metacritic.com |
| เชิงพาณิชย์ | Yes |
| ลงทะเบียน | Free/subscription |

**เมทาคริติก** (อังกฤษ: *Metacritic*) เป็นเว็บไซต์ที่รวบรวมบทวิจารณ์อัลบั้มเพลง เกม ภาพยนตร์ รายการโทรทัศน์ ดีวีดี และหนังสือ โดยให้คะแนนเป็นตัวเลขในแต่ละการวิจารณ์ และค่าเฉลี่ยรวม เว็บไซต์สร้างและก่อตั้งโดย เจสัน ไดเอตซ์, มาร์ก ดอยล์ และจูลี ดอยล์ รอเบิตส์ บทวิจารณ์ที่คัดมานั้นมีไฮเปอร์ลิงก์ไปยังแหล่งข้อมูล มีการใช้สีเขียว สีเหลือง และสีแดง แยกแยะคำวิจารณ์ ให้ข้อมูลที่น่าสนใจของผลิตภัณฑ์นั้น เว็บไซต์ได้รับการพูดถึงว่าเป็นวารสารอิเล็กทรอนิกส์ด้านคำวิจารณ์ที่สำคัญที่สุดของอุตสาหกรรมวิดีโอเกม

## อ้างอิง
# เดสทรักทอยด์

*เดสทรักทอยด์*| โลโก้ที่มีมิสเตอร์เดสทรักทอยด์ ซึ่งเป็นแมสคอตของเว็บไซต์ |
| ประเภท | บล็อกวิดีโอเกม |
| เจ้าของ | เกมูส์กรุป |
| ยูอาร์แอล | destructoid.com |
| ลงทะเบียน | ไม่บังคับ (ฟรี) |
| เปิดตัว | 16 มีนาคม 2006 (2006-03-16) |
| สถานะปัจจุบัน | กำลังดำเนินอยู่ |

เดสทรักทอยด์ (อังกฤษ: *Destructoid*) เป็นเว็บไซต์ที่ก่อตั้งขึ้นในฐานะบล็อกเกี่ยวกับวิดีโอเกมเมื่อเดือนมีนาคม ค.ศ. 2006 โดยยานิเอร์ กอนซาเลซ ผู้เป็นนักเขียนการ์ตูนและนักประพันธ์ชาวคิวบา-อเมริกัน ซึ่งบริษัทเอนธิวซิแอสต์เกมมิงได้เข้าซื้อเว็บไซต์นี้ใน ค.ศ. 2017 และขายให้แก่เกมูส์กรุปใน ค.ศ. 2022

## ประวัติ

เว็บไซต์*เดสทรักทอยด์*เป็นของยานิเอร์ "นิเอโร" กอนซาเลซ เพื่อที่เขาจะได้เข้าร่วมงานอิเล็กทรอนิกเอ็นเตอร์เทนเมนต์เอ็กซ์โป (E3) ใน ค.ศ. 2006 โดยหลังจากถูกปฏิเสธ กอนซาเลซก็เริ่มเขียนบทบรรณาธิการต้นฉบับและวาดภาพการ์ตูน ซึ่งได้รับเลือกจากบล็อกเกมที่มีชื่อเสียงอย่าง*จอยสติค* และ*โคตากุ* กระทั่งใน ค.ศ. 2007 เว็บไซต์ดังกล่าวได้เปิดตัวอีกครั้งพร้อมกับบล็อกของผู้ใช้, ฟอรัม และทีมงานผู้มีส่วนร่วม บล็อกของยานิเอร์ถูกย้ายออกจากหน้าแรก โดยหันไปใช้รูปแบบที่มีการแก้ไขโดยเจ้าหน้าที่และมีผู้เขียนหลายคน เช่นเดียวกับเว็บไซต์*ไอจีเอ็น* *เดสทรักทอยด์*เสนอการลงทะเบียนฟรีและผู้อ่านสามารถส่งบล็อกนอกโฮมเพจได้

หลังจากงานอิเล็กทรอนิกเอ็นเตอร์เทนเมนต์เอ็กซ์โป กอนซาเลซได้ปรากฏตัวในงานแถลงข่าวโดยแต่งตัวเป็นมิสเตอร์เดสทรักทอยด์ (แมสคอตหุ่นยนต์ของเว็บไซต์*เดสทรักทอยด์* ที่แสดงบนโลโก้และสื่อส่งเสริมการขาย) เพื่อแจกใบปลิวส่งเสริมการขาย งานบรรณาธิการต้นฉบับดังกล่าวได้รับการเผยแพร่ในกระแสหลักรวมถึงรายการเว็บ*เฮย์แอช, วอตชาเพลย์อิน'?* ที่ปัจจุบันเผยแพร่ในเว็บไซต์*เกมเทรลเลอส์* ส่วนมิสเตอร์เดสทรักทอยด์ได้รับการออกแบบใหม่ใน ค.ศ. 2012 โดยวอลปิน พรอพส์ ซึ่งมีวงจรไฟแอลอีดีแบบเคลื่อนไหว และยังคงใช้งานเป็นแมสคอตในงานแถลงข่าว

ครั้นใน ค.ศ. 2017 เว็บไซต์ดังกล่าวถูกซื้อกิจการโดยบริษัทเอนธิวซิแอสต์เกมมิง ซึ่งเป็นบริษัทที่ตั้งอยู่ในโทรอนโต กระทั่งต่อมา ทางเอนธิวซิแอสต์ได้ขายเว็บไซต์นี้ให้แก่เกมูส์กรุปในเดือนกันยายน ค.ศ. 2022

## อ้างอิง

## แหล่งข้อมูลอื่น

* เว็บไซต์ทางการ
# กองทัพบกสหรัฐ

| กองทัพบกสหรัฐ |
| --- |
| United States Army |
| ตราประจำกองทัพบกสหรัฐ |
| สถาปนา | 14 มิถุนายน ค.ศ. 1775 (1775-06-14) (251 ปี) |
| ประเทศ |  สหรัฐ |
| รูปแบบ | กองทัพบก |
| บทบาท | การสงครามภาคพื้นดิน |
| กำลังรบ | 476,000 ทหารประจำการ (ปี2017) 343,000 กองกำลังรักษาดินแดน (ปี2017) 199,000 กำลังพลสำรอง (ปี2017) 1,018,000 กำลังพลรวม (ปี2017) 330,000 บุคลากรพลเรือน 4,406 อากาศยาน |
| กองบัญชาการ | เดอะเพนตากอน เคานตีอาร์ลิงตัน, รัฐเวอร์จิเนีย​, สหรัฐ |
| คำขวัญ | *This We'll Defend* |
| สีหน่วย | ดำ, ทอง และขาว       |
| เพลงหน่วย | *The Army Goes Rolling Along* |
| วันสถาปนา | 14 มิถุนายน |
| ปฏิบัติการสำคัญ | ขยาย
ดูรายชื่อ
* สงครามปฏิวัติอเมริกา  สงคราม ค.ศ. 1812  สงครามเม็กซิโก–อเมริกา  สงครามกลางเมืองอเมริกา  สงครามอเมริกันอินเดียน  สงครามสเปน–อเมริกา  การเดินทัพเพื่อปลดปล่อยจีน  สงครามฟิลิปปินส์​–อเมริกา  การเดินทัพเม็กซิโก  สงครามโลกครั้งที่ 1    สงครามโลกครั้งที่ 2  สงครามเกาหลี วิกฤตการณ์เลบานอน ค.ศ. 1958  สงครามเวียดนาม  สงครามกลางเมืองโดมินิกัน  การบุกครองเกรเนดา
* การบุกครองปานามา  สงครามกลางเมืองโซมาเลีย  สงครามอ่าวเปอร์เซีย  สงครามคอซอวอ  สงครามต่อต้านการก่อการร้าย  สงครามในอัฟกานิสถาน  สงครามอิรัก  ยุทธการแก้ไขโดยธรรมชาติ การปะทะ​ที่คัสฮัม
 |
| เว็บไซต์ | Army.mil |
| ผู้บังคับบัญชา |
| ผู้บัญชาการสูงสุด |  ประธานาธิบดี ดอนัลด์ ทรัมป์ |
| รัฐมนตรีกลาโหม |  พลเอก ลอยด์ ออสติน |
| อธิบดีทหารบก |  ร้อยเอก ไรอัน แมคคาร์ที​ |
| เสนาธิการ |  พลเอก เจมส์ ซี. แมคคอนวิลล์ |
| รองเสนาธิการ |  พลเอก โจเซฟ เอ็ม. มาร์ติน |
| เครื่องหมายสังกัด |
| ธงประจำกองทัพ |  |
| สัญลักษณ์ |  |
| ธงสนาม |  |

**กองทัพบกสหรัฐ** (อังกฤษ: *United States Army*) เป็นเหล่าที่ใหญ่ที่สุดในกองทัพสหรัฐ และดำเนินการปฏิบัติการทางทหารบก เป็นหนึ่งในเจ็ดของเหล่าทัพสหรัฐ โดยถูกกำหนดให้เป็นกองทัพบกสหรัฐ ในรัฐธรรมนูญสหรัฐ มาตราที่ 2 หมวด 2 วรรค 1 ในฐานะที่เป็นเหล่าที่ใหญ่และอาวุโสที่สุดในกองทัพสหรัฐ เดิมทีกองทัพสหรัฐมีรากฐานมาจากกองทัพภาคพื้นทวีป สถาปนาขึ้นเมื่อวันที่ 14 มิถุนายน ค.ศ. 1775 เพื่อรบในสงครามปฏิวัติอเมริกา ก่อนที่สหรัฐจะรวมตัวเป็นประเทศ ภายหลังจากสงครามปฏิวัติอเมริกา สภาแห่งสมาพันธ์รัฐ ได้จัดตั้ง กองทัพบกสหรัฐ ขึ้นมาแทนกองทัพภาคพื้นทวีป เมื่อวันที่ 3 มิถุนายน ค.ศ. 1784 กองทัพบกสหรัฐนั้นคิดว่าตัวเองสืบเชื้อสายมากองทัพภาคพื้นทวีป และวันที่สถาปนาเริ่มต้นจากต้นกำเนิดของกองทัพในปี ค.ศ. 1775

ผู้บัญชาการทหารบกสหรัฐคือประธานาธิบดีสหรัฐ ผู้นำเหล่าทัพบกสหรัฐคือเสนาธิการทหารบกสหรัฐ

## อ้างอิง

## แหล่งข้อมูลอื่น

* Army.mil – United States Army official website
* Army.mil/photos – United States Army featured photos
* GoArmy.com – official recruiting site
* U.S. Army Collection เก็บถาวร 2013-07-02 ที่ เวย์แบ็กแมชชีน – Missouri History Museum
* Finding Aids for researching the US Army เก็บถาวร 2010-11-09 ที่ เวย์แบ็กแมชชีน (compiled by the United States Army Center of Military History)
* US-militaria.com เก็บถาวร 2012-11-26 ที่ เวย์แบ็กแมชชีน – The US Army during the Second World War
# เอดจ์ (นิตยสาร)

*เอดจ์*| ไฟล์:EDGE magazine (logo).svg |
| ไฟล์:Edge magazine issue 400 anniversary special september 2024.pngหนึ่งในปกของฉบับที่ 400 (กันยายน 2024) |
| บรรณาธิการ | โทนี ม็อตต์ |
| Deputy editor | คริส ชิลลิ |
| Art director | วอร์เรน บราวน์ |
| Operations editor | มิเรียม แม็กโดนัลด์ |
| หมวดหมู่ | คอมพิวเตอร์ และวิดีโอเกม |
| นิตยสารราย | รายเดือน |
| ยอดพิมพ์ | *ไม่มีข้อมูลนับตั้งแต่ปี 2015* 18,082 (มกราคม – ธันวาคม 2014) 20,485 (มกราคม – ธันวาคม 2013) 25,571 (มกราคม – ธันวาคม 2012) |
| ผู้พิมพ์ผู้โฆษณา | ฟิวเชอร์พับลิชชิง |
| ฉบับแรก | ตุลาคม 1993 (1993-10) |
| บริษัท | ฟิวเชอร์ พีแอลซี |
| ประเทศ | สหราชอาณาจักร |
| เมือง | บาธ สหราชอาณาจักร |
| ภาษา | อังกฤษ |
| เว็บไซต์ | www.gamesradar.com/uk/edge/ |
| ISSN | 1350-1593 |

เอดจ์ (อังกฤษ: *Edge*) เป็นนิตยสารวิดีโอเกมแบบหลายรูปแบบที่จัดพิมพ์โดยบริษัทฟิวเชอร์ พีแอลซี จากสหราชอาณาจักร โดยออกปีละ 13 ฉบับ ก่อตั้งขึ้นในปี 1993 โดยสตีฟ จาร์แรตต์ และยังมีการจัดพิมพ์ฉบับต่างประเทศในออสเตรเลีย บราซิล ฝรั่งเศส เยอรมนี อิตาลี และสเปนอีกด้วย

## อ้างอิง
# เกมสปอต

ตราสัญลักษณ์เกมสปอต
**เกมสปอต** (อังกฤษ: *GameSpot*) เป็นเว็บไซต์ที่รวมเกมส์แบบต่างๆ ทั้งรูปภาพ วันเดือนปีที่ผลิตทั้ง PC XBOX 360 WII PS3 PS2 PSP และ DS เว็บนี้สร้างโดย Pete Deemer Vince Broady Jon Epstein

## แหล่งข้อมูลอื่น

*
# เกมเทรเลอส์

*เกมเทรเลอส์*| ภาษาที่ใช้ได้ | อังกฤษ |
| ก่อขึ้น | 25 มีนาคม ค.ศ. 2002 (2002-03-25) |
| เลิกกิจการ | 19 กุมภาพันธ์ ค.ศ. 2016 (2016-02-19) |
| สำนักงานใหญ่ | Santa Monica, California, สหรัฐอเมริกา |
| เจ้าของ | IGN |
| ผู้ก่อตั้ง | เจฟฟรีย์ อาร์. กร็อตซ์, แบรนดอน โจนส์ |
| อุตสาหกรรม | วารสารศาสตร์วิดีโอเกม |
| ยูอาร์แอล | www.gametrailers.com (เปลี่ยนทางไปยัง www.youtube.com/c/gametrailers) |
| ลงทะเบียน | ไม่บังคับ |
| สถานะปัจจุบัน | ยังดำเนินการต่อในรูปแบบของช่องยูทูบ |

เกมเทรเลอส์ (อังกฤษ: *GameTrailers*) (GT) เป็นเว็บไซต์วิดีโอเกมของสหรัฐอเมริกาที่ก่อตั้งขึ้นในปี 2002 โดยเจฟฟรีย์ อาร์. กร็อตซ์ และแบรนดอน โจนส์ โดยเน้นการนำเสนอเนื้อหาแบบมัลติมีเดีย เช่น ตัวอย่างเกมและวิดีโอการเล่นเกมของเกมใหม่หรือที่กำลังจะวางจำหน่าย รวมถึงรายการต้นฉบับที่เกี่ยวกับวิดีโอเกม เช่น รีวิวเกม รายการจัดอันดับ และเว็บซีรีส์

ในเดือนพฤศจิกายน ปี 2005 *เกมเทรเลอส์*ถูกซื้อกิจการโดยบริษัทไวอาคอม และภายใต้การดูแลของไวอาคอม เว็บไซต์ยังได้ผลิตรายการโทรทัศน์ชื่อ *เกมเทรเลอส์ทีวีวิทเจฟฟ์ คีลีย์* เพื่อฉายทางช่องสไปก์ทีวี ซึ่งเป็นบริษัทในเครือเดียวกัน ต่อมาในปี 2014 เว็บไซต์ถูกขายให้กับดีฟายมีเดีย

ในเดือนกุมภาพันธ์ ปี 2016 *เกมเทรเลอส์*ถูกปิดตัวลง โดยสิทธิ์ในชื่อแบรนด์และเนื้อหาของเว็บไซต์ถูกขายต่อให้ไอจีเอ็น ซึ่งยังคงดำเนินการช่องยูทูบของ GT ต่อไป ส่วนทีมงานที่เหลือของ*เกมเทรเลอส์*ได้รวมตัวกันก่อตั้งสำนักข่าวเกมอิสระชื่อว่า*อีซีอัลลายส์*
# ไอจีเอ็น

ไอจีเอ็น|  |
| ประเภท | บริษัทย่อย ของ j2 โกลบอล |
| วันที่ก่อตั้ง | กันยายน 1996 |
| สำนักงานใหญ่ | 625 ถนนสาย 2, ชั้น 4, ซานฟรานซิสโก, แคลิฟอร์เนีย |
| ผู้ก่อตั้ง | คริส แอนเดอร์สัน, โจนาธาน ซิมป์สัน-บินต์, เพียร์ ชไนเดอร์ |
| บุคคลสำคัญ | เพียร์ ชไนเดอร์ (ผู้จัดการทั่วไป) |
| อุตสาหกรรม | วิดีโอเกม และ สื่อ วารสารศาสตร์ |
| เจ้าของ | ซิฟ เดวิส |
| ลูกจ้าง | 400 |
| บริษัทแม่ | อินดิเพนเดนต์ (1996-2005) นิวส์คอร์ปอเรชัน (2005-2013) j2 โกลบอล (2013-ปัจจุบัน) |
| เว็บไซต์ | www.ign.com |
| อันดับอเล็กซา |  251 (February 2015) |
| การลงทะเบียน | Free IGN Prime Founder's Club |
| ภาษาที่มี | อังกฤษ เยอรมัน ฮีบรู สวีเดน อารบิก จีน ดัตช์ อิตาลี สเปน เดนมาร์ก ฟินแลนด์ นอร์เวย์ กรีก และรัสเซีย กำลังจะมีภาษาตุรกี ฝรั่งเศส โปรตุเกส และญี่ปุ่น |
| สถานะปัจจุบัน | Active |

**ไอจีเอ็น** (อังกฤษ: IGN เดิมชื่อ **Imagine Games Network**) เป็นเว็บไซต์บันเทิงก่อตั้งโดยนักลงทุน คริส แอนเดอร์สัน ในเดือนกันยายน ค.ศ. 1996 ซึ่งให้ความสำคัญที่วิดีโอเกม ภาพยนตร์ ดนตรี และสื่ออื่น ๆ บริษัทตั้งอยู่ที่ซานฟรานซิสโก รัฐแคลิฟอร์เนีย เว็บไซต์หลักของไอจีเอ็นประกอบด้วยไซต์เฉพาะทางหรือ "ช่อง" ต่าง ๆ มากมาย แต่ละช่องจะมีโดเมนย่อยและครอบคลุมสาระบันเทิงอย่างหนึ่ง รวมถึงเครื่องเล่นวิดีโอเกม และความบันเทิงรูปแบบอื่น ๆ เช่น โทรทัศน์ หนังสือการ์ตูน และภาพยนตร์

ไอจีเอ็นเป็นทรัพย์สมบัติเรือธงของไอจีเอ็นเอ็นเตอร์เทนเมนต์ ซึ่งเป็นเจ้าของเว็บไซต์อื่น ๆ ที่มีเนื้อหาเกี่ยวกับความสนใจของผู้ชายและเกม เช่น เกมสแตตส์ VE3D ทีมเอกซ์บ็อกซ์ วอลต์เน็ตเวิร์ก ไฟล์แพลเน็ต (ปัจจุบันปิดตัวแล้ว) และอาสก์เม็น ไอจีเอ็นถูกขายให้กับบริษัทซิฟ เดวิส ในเดือนกุมภาพันธ์ ค.ศ. 2013 และปัจจุบันเป็นบริษัทย่อยของ j2 โกลบอล

## อ้างอิง